Neuvoston asetus (EY) N:o 3297/94, annettu 19 päivänä joulukuuta 1994, Euroopan yhteisöjen ja sen jäsenvaltioiden sekä Slovakian tasavallan välisen assosiaatiosopimuksen soveltamisen eräistä yksityiskohtaisista säännöistä



Virallinen lehti nro L 341 , 30/12/1994 s. 0017 - 0019

Suomenk. erityispainos Alue 11 Nide 34 s. 0011

Ruotsink. erityispainos Alue 11 Nide 34 s. 0011



NEUVOSTON ASETUS (EY) N:o 3297/94, annettu 19 päivänä joulukuuta 1994, Euroopan yhteisöjen ja sen jäsenvaltioiden sekä Slovakian tasavallan välisen assosiaatiosopimuksen soveltamisen eräistä yksityiskohtaisista säännöistä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan yhteisöjen ja niiden jäsenvaltioiden sekä T Osekin ja Slovakian liittotasavallan assosioinnista tehty Eurooppa-sopimus on allekirjoitettu Brysselissä 16 päivänä joulukuuta 1991, ennen Eurooppa-sopimuksen voimaantuloa, sen kauppaa ja kaupan liitännäistoimenpiteitä koskevia määräyksiä on sovellettu 1 päivästä maaliskuuta 1992 alkaen Brysselissä 16 päivänä joulukuuta 1991 allekirjoitetun Euroopan talousyhteisön ja Euroopan hiili- ja teräsyhteisön sekä T Osekin ja Slovakian liittotasavallan välisellä kauppaa ja kaupan liitännäistoimenpiteitä koskevalla väliaikaisella sopimuksella(1), neuvoston asetuksessa (ETY) N:o 520/92(2) vahvistetaan yksityiskohtaiset säännöt väliaikaisen sopimuksen soveltamisesta, T Osekin ja Slovakian liittotasavallan hajottua 31 päivänä joulukuuta 1992 allekirjoitettiin Slovakian tasavallan kanssa erillinen Eurooppa-sopimus 4 päivänä lokakuuta 1993, väliaikaista sopimusta on muutettu 22 päivänä joulukuuta 1993 allekirjoitetulla lisäpöytäkirjalla Kööpenhaminassa 21 ja 22 päivänä kesäkuuta 1993 kokoontuneen Eurooppa-neuvoston tiettyjen johtopäätösten perusteella annettujen yhteisön myönnytysten antamisen laajentamiseksi ja nopeuttamiseksi, väliaikaiseen sopimukseen on Slovakian tasavallan kanssa 21 päivänä joulukuuta 1993 allekirjoitettu täydentävä pöytäkirja kyseisen sopimuksen mukauttamiseksi T Osekin ja Slovakian liittotasavallan hajoamiseen ja sitä seuranneeseen Slovakian tasavallan perustamiseen, on tarpeen vahvistaa asetukseen (ETY) N:o 520/92 sisältyvien määräysten mukaisesti yksityiskohtaiset säännöt Eurooppa-sopimuksen eri määräysten soveltamisesta, siinä määrin kuin Eurooppa-sopimuksen määräykset edellyttävät, kaupan suojatoimenpiteiden osalta olisi annettava erityisesti yhteisestä tuontimenettelystä 7 päivänä maaliskuuta 1994 annetussa neuvoston asetuksessa (EY) N:o 518/94(3) ja suojautumisesta Euroopan talousyhteisön ulkopuolisista maista peräisin olevaa polkuhintaan tapahtuvaa tai tuettua tuontia vastaan 11 päivänä heinäkuuta 1988 annetussa neuvoston asetuksessa (ETY) N:o 2423/88(4) säädettyjä yleisiä sääntöjä koskevia erityissäännöksiä, sopimuksessa esitetyt sitoumukset olisi otettava huomioon arvioitaessa, onko toteutettava suojatoimenpiteitä, Euroopan yhteisön perustamissopimuksessa määrättyjä suojalausekkeita koskevia menettelyjä olisi myös sovellettava, Eurooppa-sopimuksen pöytäkirjaan N:o 1 kuuluvia tekstiilituotteita koskevien suojatoimenpiteiden osalta on annettu erityissääntöjä, ja olisi otettava käyttöön tietyt erityismenettelyt suojatoimenpiteiden soveltamiseksi maatalousaloilla, ON ANTANUT TÄMÄN ASETUKSEN: I OSASTO Maataloustuotteet 1 artikla Sopimuksen 21 artiklan 2 ja 4 kohdan soveltamiseksi tarkoitetut määräykset perustamissopimuksen liitteessä II tarkoitettujen maataloustuotteiden, joihin sovelletaan yhteisen markkinajärjestelyn yhteydessä tuontimaksujärjestelyä, sekä CN-koodeihin 0711 90 50 ja 2003 10 10 kuuluvien tuotteiden osalta, annetaan asetuksen (ETY) N:o 1766/92 23 artiklassa tai muiden yhteisestä markkinajärjestelystä annettujen asetusten vastaavissa säännöksissä säädettyä menettelyä noudattaen. Näissä määräyksissä voidaan määrätä tuontitodistusjärjestelyn käyttöön ottamisesta aloilla, joilla tällaisista todistuksista ei yhteisessä markkinajärjestelyssä säädetä. Aina kun sopimuksen soveltaminen edellyttää kiinteää yhteistyötä Slovakian tasavallan kanssa komissio voi toteuttaa tämän yhteistyön toteuttamiseksi tarvittavat toimenpiteet. II OSASTO Suojatoimenpiteet 2 artikla Neuvosto voi päättää perustamissopimuksen 113 artiklassa määrättyä menettelyä noudattaen saattaa asian sopimuksen 29 artiklan ja 117 artiklan 2 kohdassa määrättyjä toimenpiteitä varten sopimuksessa perustetun assosiointineuvoston käsiteltäväksi. Tarvittaessa neuvosto toteuttaa toimenpiteet samaa menettelyä noudattaen. Komissio voi omasta aloitteestaan tai jäsenvaltion pyynnöstä tehdä asiasta aiheellisia ehdotuksia. 3 artikla 1. Jos kyseessä ovat käytännöt, joiden osalta on perusteltua, että yhteisö soveltaa sopimuksen 64 artiklassa määrättyjä toimenpiteitä, komissio antaa tapausta tutkittuaan omasta aloitteestaan tai jäsenvaltion pyynnöstä lausuntonsa siitä, ovatko käytännöt sopimuksen mukaiset. Tarvittaessa se tekee suojatoimenpiteiden toteuttamista koskevan ehdotuksen neuvostolle, joka tekee ratkaisunsa perustamissopimuksen 113 artiklassa määrättyä menettelyä noudattaen, lukuun ottamatta tapauksia, joissa kyse on tuesta, johon sovelletaan asetusta (ETY) N:o 2423/88, jolloin toimenpiteet toteutetaan kyseisessä asetuksessa säädettyjä menettelyjä noudattaen. Toimenpiteet toteutetaan ainoastaan sopimuksen 64 artiklan 6 kohdassa esitettyjen edellytysten mukaisesti. 2. Jos kyseessä ovat käytännöt, joiden osalta on perusteltua, että Slovakian tasavalta toteuttaa yhteisöä koskevia toimenpiteitä sopimuksen 64 artiklan mukaisesti, komissio antaa tapausta tutkittuaan lausuntonsa siitä, ovatko käytännöt sopimuksen periaatteiden mukaiset. Tarvittaessa se tekee asianmukaiset päätökset perustamissopimuksen 85, 86 ja 92 artiklan mukaisten arviointiperusteiden perusteella. 4 artikla Jos kyseessä ovat käytännöt, joiden osalta on perusteltua, että yhteisö soveltaa sopimuksen 30 artiklassa määrättyjä toimenpiteitä, polkumyynnin vastaisten toimenpiteiden toteuttamisesta päätetään asetuksessa (ETY) N:o 2423/88 vahvistettuja yksityiskohtaisia sääntöjä noudattaen ja sopimuksen 34 artiklan 2 kohdassa ja 3 kohdan b tai d alakohdassa määrättyä menettelyä noudattaen. 5 artikla 1. Jos jäsenvaltio pyytää komissiolta suojatoimenpiteiden soveltamista sopimuksen 31 ja 32 artiklan mukaisesti, sen on esitettävä komissiolle pyyntöä tukevat perustelut. Jos komissio päättää olla soveltamatta suojatoimenpiteitä, se ilmoittaa siitä neuvostolle ja jäsenvaltioille viiden arkipäivän kuluessa jäsenvaltion pyynnön vastaanottamisesta. Jokainen jäsenvaltio voi saattaa komission päätöksen neuvoston käsiteltäväksi 10 arkipäivän kuluessa sen tiedoksi antamisesta. Jos neuvosto määräenemmistöllä ilmaisee aikomuksensa päättää asiasta toisin, komissio antaa siitä viipymättä tiedon Slovakian tasavallalle ja ilmoittaa sille assosiointineuvostossa käytävien neuvottelujen aloittamisesta, sellaisina kuin niistä määrätään sopimuksen 34 artiklan 2 ja 3 kohdassa. Neuvosto voi määräenemmistöllä päättää asiasta toisin 20 arkipäivän kuluessa Slovakian tasavallan kanssa assosiointineuvostossa käytyjen neuvottelujen päättymisen jälkeen. 2. Komissiota avustaa asetuksessa (EY) N:o 3491/93(5) perustettu komitea. Komitea kokoontuu puheenjohtajansa kutsusta. Puheenjohtaja toimittaa jäsenvaltioille viipymättä kaikki aiheelliset tiedot. 3. Jos komissio päättää omasta aloitteestaan tai jäsenvaltion aloitteesta, että on aiheellista soveltaa suojatoimenpiteitä sopimuksen 31 tai 32 artiklan mukaisesti: - se ilmoittaa siitä jäsenvaltioille heti, jos se toimii omasta aloitteestaan, tai viiden arkipäivän kuluessa pyynnön vastaanottamisesta, jos se toimii jonkin jäsenvaltion aloitteesta, - se kuulee asiassa komiteaa, - se antaa siitä viipymättä tiedon Slovakian tasavallalle ja ilmoittaa assosiointineuvostolle neuvottelujen aloittamisesta, sellaisina kuin niistä määrätään sopimuksen 34 artiklan 2 ja 3 kohdassa, - se antaa samanaikaisesti assosiointineuvostolle kaikki neuvotteluja varten tarvittavat tiedot. 4. Assosiointineuvostossa käytyjä neuvotteluja pidetään joka tapauksessa päättyneinä 30 päivän kuluttua 1 kohdan neljännessä alakohdassa tai 3 kohdassa säädetyn ilmoituksen tekemisestä. Neuvottelujen päätyttyä tai tarvittaessa 30 päivän määräajan päätyttyä ja jos mihinkään muuhun sopimukseen ei ole päästy, komissio voi komiteaa kuultuaan toteuttaa aiheelliset toimenpiteet sopimuksen 31 tai 32 artiklan täytäntöön panemiseksi. 5. Edellä 4 kohdassa tarkoitettu päätös annetaan viipymättä tiedoksi neuvostolle, jäsenvaltioille ja Slovakian tasavallalle; siitä ilmoitetaan myös assosiointineuvostolle. Sitä sovelletaan heti. 6. Jokainen jäsenvaltio voi saattaa 4 kohdassa tarkoitetun komission päätöksen neuvoston käsiteltäväksi 10 arkipäivän kuluessa sen tiedoksi antamisesta. 7. Jos komissio ei ole tehnyt 4 kohdan toisessa alakohdassa tarkoitettua päätöstä assosiointineuvostossa käytyjen neuvottelujen päättymistä seuraavan 10 arkipäivän kuluessa tai tarvittaessa mainitussa kohdassa tarkoitetun 30 päivän määräajan kuluessa, jäsenvaltio, joka on saattanut asian komission käsiteltäväksi 3 kohdan mukaisesti, voi saattaa asian neuvoston käsiteltäväksi. 8. Edellä 6 ja 7 kohdassa tarkoitetuissa tapauksissa neuvosto voi määräenemmistöllä päättää asiasta toisin kahden kuukauden kuluessa. 6 artikla 1. Sopimuksen 34 artiklan 3 kohdan d alakohdassa tarkoitetuissa poikkeuksellisissa olosuhteissa komissio voi heti toteuttaa suojatoimenpiteitä sopimuksen 31 tai 32 artiklassa tarkoitetuissa tapauksissa. 2. Jos komissio on saanut jäsenvaltiolta pyynnön, se tekee päätöksen viiden arkipäivän kuluessa pyynnön vastaanottamisesta. Komission päätös annetaan tiedoksi neuvostolle ja jäsenvaltioille. 3. Jokainen jäsenvaltio voi saattaa komission päätöksen neuvoston käsiteltäväksi 5 artiklan 6 kohdassa säädettyä menettelyä noudattaen. Edellä 5 artiklan 7 ja 8 kohdassa säädettyä menettelyä on sovellettava. Jos komissio ei ole tehnyt päätöstä 2 kohdassa mainitun määräajan kuluessa, jokainen jäsenvaltio, joka on saattanut asian komission käsiteltäväksi, voi saattaa sen neuvoston käsiteltäväksi tämän kohdan ensimmäisessä ja toisessa alakohdassa tarkoitettuja menettelyjä noudattaen. 7 artikla Edellä 5 ja 6 artiklassa säädettyjä menettelyjä ei sovelleta sopimuksen pöytäkirjaan n:o 1 kuuluviin tuotteisiin. 8 artikla Poiketen siitä, mitä 5 ja 6 artiklassa säädetään, jos olosuhteet edellyttävät toimenpiteiden toteuttamista maataloustuotteiden osalta sopimuksen 22 tai 31 artiklan tai kyseisiä tuotteita koskevien liitteiden määräysten mukaan, nämä toimenpiteet toteutetaan noudattaen maatalouden yhteisistä markkinajärjestelyistä annetuissa asetuksissa sekä perustamissopimuksen 235 artiklan nojalla annetussa erityissääntelyssä säädettyjä menettelyjä, joita sovelletaan maataloustuotteista jalostettuihin tuotteisiin, edellyttäen, että sopimuksen 22 artiklassa tai 34 artiklan 2 ja 3 kohdassa esitetyt edellytykset täytetään. 9 artikla Komissio tekee yhteisön puolesta sopimuksessa määrätyt ilmoitukset assosiointineuvostolle. 10 artikla Tämä asetus ei estä perustamissopimuksessa, erityisesti sen 109H ja 109I artiklassa, määrättyjen suojalausekkeiden soveltamista niiden osalta määrättyjen menettelyjen mukaisesti. 11 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan Eurooppa-sopimuksen voimaantulosta alkaen(6). Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1994. Neuvoston puolesta Puheenjohtaja K. KINKEL (1) EYVL N:o L 115, 30.4.1992, s. 2 (2) EYVL N:o L 56, 29.2.1992, s. 9 (3) EYVL N:o L 67, 10.3.1994, s. 77 (4) EYVL N:o L 209, 2.8.1988, s. 1, sellaisena kuin se on muutettuna asetuksella (EY) N:o 522/94 (EYVL N:o L 66, 10.3.1994, s. 10). (5) EYVL N:o L 319, 21.12.1993, s. 1 (6) Viimeistään 1 päivänä helmikuuta 1995.